NaiveNeuron/SloPal huggingface dataset:
Ledecký, Vladimír, poslanec NR SR (2023-12-08):
Ďakujem pekne, ja by som chcel reagovať na rečníka. Viete, ja sa zamýšľam nad tým, že je piatok tri hodín a je nás tu pobiedne, čo je logické, lebo pôvodne sme tu mali sedieť do štrnástej hodiny aj lístok na vlak mám kúpený a vlastne ten vlak už mi odišiel, lebo koalícia si to schválila do šestnástej a napriek tomu tu pomaly niekto nie je. Ale čo je paradoxné, že my sme tu v skrátenom konaní, máme čas predĺžený ako zvyčajne, nikto tu nesedí a nesedí tu ani predkladateľ, ktorému záležalo na tom, aby to bolo v skrátenom konaní. Tak ja naozaj nerozumiem, prečo sa ten zákon nepreložil, hej? A takisto nerozumiem, že schôdza začala, máme čas celý december, dokonca medzi sviatkami a potom ešte máme aj čas v januári a asi pána predsedu parlamentu upozorníte, že schôdza sa dá pretiahnuť aj cez január, lebo od prvého dňa, od prvého dňa máme tú, máme tú schôdzu naťahovanú a dneska, kto chce naozaj poctivo tu sedieť a sa vyjadrovať k týmto veciam, tak neviem si predstaviť bez hygienickej prestávky, ako tu má vydržať od rána od deviatej do štvrtej bez toho, aby sa išiel aspoň, išiel aspoň najesť. Možno, neviem, možno nás čaká nejaká, nejaká pohroma, o ktorej nevieme, ktorá ide a teraz treba všetko rýchlo poschvaľovať, lebo keď príde tá pohroma, tak už asi sa nebudeme mohli stretnúť, lebo toto jedine vysvetľuje to, prečo od začiatku schôdze naozaj sme tuná takto znásilňovaní nedodržiavať elementárne pravidlá, elementárne veci, ktoré sa tu, ktoré sa tu vždy dodržiavali. A naozaj neviem, aby bývalá koalícia od začiatku schôdze, keď sa to netýkalo, samozrejme, pandémie, nejak znásilňovala ten proces tak, ako je to teraz. (Potlesk.)
Bugár, Béla, podpredseda NR SR (2019-06-27):
Na vystúpenie pána poslanca štyria poslanci a poslankyne. Pani poslankyňa Zemanová.
Droba, Juraj, poslanec NR SR (2015-10-02):
... poďakovať kolegovi Martinovi Poliačikovi za jeho vystúpenie a doplním len kolegyňu, faktickú poznámku kolegyne Edity Pfundtner, že ak by to malo pomôcť čo i len jednej obeti, tak ten zákon stojí za to a veľmi rád ho podporím. Ešte doplním k tým ideologickým čiaram, ktoré sa tu niektorí kolegovia snažili nakresliť, že dnešná doba, doba demokracie, liberálnej demokracie, si myslím, že naopak, pomáha tomu a toto nebudú asi radi počuť kolegovia z KDH, ale napríklad aj dostupnosť pornografie výrazne znižuje počet sexuálnych deliktov. Ak si porovnáte štatistiky zo socializmu z posledných rokov osemdesiatych a so súčasnosťou, tak zistíte, že viac ako o polovicu klesol počet sexuálnych deliktov. Ďakujem.
Pellegrini, Peter, predseda NR SR (2015-01-27):
Pán poslanec Jurzyca.
Grendel, Gábor, podpredseda NR SR (2021-07-25):
Prezentujme sa a hlasujme. (Hlasovanie.) Prítomných 133 poslancov, za 92, proti nikto, zdržalo sa 41, hlasovali všetci prítomní. Konštatujem, že sme tento návrh schválili. Ďalej budeme ešte hlasovať o bode 11 programu. Je to druhé čítanie o návrhu poslancov Slobodu, Krošláka a Kašpera na vydanie zákona, ktorým sa mení a dopĺňa zákon č. 440/2015 Z. z. o športe, tlač 564. Prosím spoločného spravodajcu z výboru pre vzdelávanie, vedu, mládež a šport pána poslanca Karola Kučeru, aby hlasovanie uvádzal. (Hlasovanie o návrhu poslancov Národnej rady Slovenskej republiky Radovana Slobodu, Jána Krošláka a Igora Kašpera na vydanie zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov v znení neskorších predpisov , tlač 564.)
Hreha, Štefan, poslanec NR SR (2014-11-26):
Ďakujem pekne. Vážený pán predseda, dovoľte mi, prosím, ako určenému spravodajcovi výboru predniesť spoločnú správu výborov Národnej rady o výsledku prerokovania vládneho návrhu zákona, ktorým sa mení a dopĺňa zákon 747/2004 Z. z. o dohľade nad finančným trhom a o zmene a doplnení niektorých zákonov v znení neskorších predpisov a ktorým sa menia dopĺňajú niektoré zákony (tlač 1209), vo výboroch Národnej rady v druhom čítaní. Výbor Národnej rady pre financie a rozpočet ako gestorský výbor podáva Národnej rade túto spoločnú správu výboru. Národná rada uznesením č. 1390 z 22. októbra 2014 pridelila vládny návrh zákona týmto výborom: Výboru pre financie a rozpočet, ústavnoprávnemu výboru. Gestorský výbor nedostal do začatia rokovania o vládnom návrhu zákona stanoviská poslancov Národnej rady. K predmetnému vládnemu návrhu zákona zaujali výbory tieto stanoviská: odporúčanie pre Národnú radu návrh schváliť s pozmeňujúcimi a doplňujúcimi návrhmi: výbor pre financie a rozpočet uznesením č. 364 zo dňa 18. novembra 2014, ústavnoprávny výbor uznesením č. 529 zo dňa 18. novembra 2014. Gestorský výbor odporúča o návrhu výboroch hlasovať takto: o bodoch spoločnej správy 1 až 20 hlasovať spoločne s návrhom gestorského výboru schváliť. Gestorský výbor na základe stanovísk výborov vyjadrených uzneseniach uvedených pod bodom III tejto správy a stanoviská poslancov gestorského výboru odporúča Národnej rade vládny návrh zákona schváliť s pozmeňujúcimi a doplňujúcimi návrhmi. Predmetná správa výborov bola schválená uznesením gestorského výboru č. 373 z 24. novembra 2014, výbor ma určil za spoločného spravodajcu výborov, súčasne ma poveril predniesť spoločnú správu výborov na schôdzi Národnej rady, po druhé navrhnúť Národnej rade postup pri hlasovaní. Ďakujem, pán predseda, skončil som, otvorte rozpravu.
Bugár, Béla, podpredseda NR SR (2017-03-28):
Pán poslanec Baránik.
Šutaj Eštok, Matúš, poslanec NR SR (2021-12-07):
Citujem ministra financií.
Šeliga, Juraj, poslanec NR SR (2021-05-10):
Ďakujem pekne. Pán Kamenický, ja som dostal túto informáciu. Tak ako som ju dostal, tak som ju vám dal, len azda pripomeniem to, že tú Radu RTVS iniciovala opozícia na výbore, ktorý bol zvolaný v súvislosti s mimoriadnou schôdzou. Neviem, čo viac by som k tomu povedal, veď koniec koncov predpokladám, že na stránke to majú aj zverejnené a bude to dostupné, že si to môžte celé preštudovať. Ak tam chcete prieskum, ja budem len rád. Veď všetkým ide o transparentnosť v tomto smere, len už zase za všetkým vidieť neviem aké zákulisie, konšpirácie a podobne. Ako tá informácia prišla, tak ste ju dostali. Pokojne sa jej venujte ďalej. Koniec koncov ja som rád, že keď opozícia povedala, že chce, aby zasadala Rada RTVS v súvislosti s podozreniami, že zasadala. Dali k tomu stanovisko. Trošku sa mi zdá, že už to ako keby ťaháte do konšpirácii, v ktorých to podľa mňa vôbec nie je.
Kuffa, Štefan, poslanec NR SR (2015-09-16):
Ďakujem za slovo. No, ja tak mám hneď v úvode poznačené. Tá bezpečnosť občanov na prvom mieste, aby bola, pán premiér, tak vysoko to doceňujem. Naozaj to má byť. Na druhej strane, aby sme sa zase nebáli tých emigrantov. Kolega Mikloško to tu spomenul, 1 500 farností, 400 rehoľných spoločenstiev. Viete, keby sme sa tak pozreli aj do vlastných radov kresťanských, tak aká hystéria nás tiež ako zachvacuje. Ja zopakujem možno jeden môj výrok, ktorý som tuná povedal v parlamente asi pred dvoma rokmi, ale to všetci prepočuli a možno málokto dával to nejak pozor, ale zopakujem ho ešte raz. Ján Pavol II., ktorého považujem za proroka, tak prorocky raz povedal na jednom stretnutí, kde povedal: „Európa alebo bude kresťanská, alebo nebude.“ Ešte raz zopakujem: „Európa alebo bude kresťanská, alebo nebude.“ Toto povedal. S tým sa naozaj stotožňujem. A toto, keď teraz momentálne žijeme tú dobu, tak zachvacuje nás nejaký strach. Ale aby som nebol človek taký, ktorý možno dáva nejaké vyhlásenie a že ho to nič nestojí, tak ja dám jedno vyhlásenie teraz také, ktoré ma niečo bude stáť. A teraz aj v rámci tých faktických som sa tak zamyslel. Je nás tu 150 poslancov, ak by 150 ľudí prijalo čo len jedného utečenca, tak máme tú kvótu o 50 % akoby vyššiu, ako sme dali ten prísľub alebo tú ponuku na tých 100. Ale ja som riaditeľom hospicu a ak budú medzi tými utečencami ťažko chorí, čo môžu byť a po tých útrapných cestách, a zomierajúci ľudia, ja dávam tú ponuku, my prijmeme každého jedného utečenca. Samozrejme, máme tú kapacitu, ale keď, ja verím, že aj pomôžu nám ešte iní. Ak by bola vojna, ja som povedal, dáme ľudí aj na zem, ale toto... (Prerušenie vystúpenia časomerom.)
M. Číž, podpredseda NR SR: (2008-04-03):
Takže, vážené kolegyne, kolegovia, pokračujeme v prerušenom rokovaní a to hlasovaním v druhom čítaní o vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavne a o zmene a doplnení niektorých zákonov v znení neskorších predpisov , tlač 518. Poprosím, vážení kolegovia, keby sme zaregistrovali fakt, že pokračujeme v rokovaní. (Hluk v sále.) Poprosím vás, všetkých poslancov, aby zaujali miesta v poslaneckých laviciach a venovali pozornosť aktu, ktorému sa hodláme venovať. Poprosím spoločného spravodajcu z výboru pre hospodársku politiku pána poslanca Prokopoviča, aby hlasovanie uvádzal. Najskôr, prirodzene k hlasovaniu o návrhoch zo spoločnej správy. Máte slovo, pán spravodajca.
Bugár, Béla, podpredseda NR SR (2018-10-24):
Nech sa páči, prezentujme sa a hlasujeme. (Hlasovanie.) Prítomných 145, za 71, proti 48, zdržalo sa 25 poslancov, 1 nehlasoval. Procedurálny návrh nebol schválený. Nech sa páči.
O. Nachtmannová, poslankyňa: (2008-04-09):
A takisto by sa dalo hovoriť o cenách benzínu. Koľko sa teraz platí za barel ropy? Veľmi dobre viete, že sa pohybuje cena viac ako 100 dolárov za barel. Mimochodom... (Reakcia poslanca.) Pán kolega, nerušte ma! A, pán predsedajúci, upozornite, keď ste predtým upozorňovali.
Muňko, Dušan, poslanec NR SR (2023-01-24):
Janko, prepáč. Pán poslanec Fico, čo môžeš čakať od pani Kolíkovej, keď ignorovala 400-tisíc ľudí, ktorí sa podpísalo pod referendom? Čo môžeš čakať, s akým návrhom dôjde, keď traja najvyšší ústavní činitelia povedia, že nechoďte na referendum? Povedzte mi v Európe, kde je štát, kde prezidentka republiky, predseda parlamentu a predseda vlády povie, že netreba ísť na referendum. Povedzte mi jeden štát v Európskej únii! Stretol som sa s jedným veľvyslancom, nevedel pochopiť a povedal, že keby sa to stalo v ich štáte, tak do 48 hodín odstúpi prezidentka, odstúpi predseda parlamentu aj predseda vlády. Viete, ja som sa dostal niekoľkokrát do konfliktu s mojím kolegom to, s Ľubošom Blahom, pokiaľ sa týka pani prezidentky. Ale dneska sa nedivím. Má úplnú pravdu. Pretože čelný predstaviteľ tohto štátu vyzýva, aby sa ľudia nezúčastnili na referende? A potom prídete s týmto návrhom? Páni, čo chcete čakať od tejto dámy, keď to súdnictvo nikdy nebolo rozhádzané, keď robila reformu, ako je dneska? Keď jej vlastný kolega Matovič povedal to, čo jej povedal? To nechcem hovoriť ďalej. Veď jej predseda včera povedal, že nie je žiaden problém. To je taký problém, ako keď pani Radičová povedala Sulíkovi, že podrž balónik. Páni, spamätajte sa v opozícii, choďte už od toho preč!
Laššáková, Ľubica, ministerka kultúry SR (2019-03-28):
Ďakujem pekne, budem určite tlmočiť túto otázku pani ministerke školstva.
Grendel, Gábor, podpredseda NR SR (2020-04-23):
Pán poslanec Šudík.
Jurík, Beáta, poslankyňa NR SR (2024-01-18):
Ďakujem za slovo, pán predsedajúci. Pán kolega Krátky, aj vy ste opäť, tak ako všetci predrečníci a predrečníčky za tieto takmer dva týždne vyvrátili všetky tie pseudoargumenty na skrátené legislatívne konanie. Ja by som len opätovne pripomenula, že aj Benátska komisia hovorí, že takýto prístup k legislatívnemu procesu nemôže vytvoriť podmienky na riadne konzultácie s opozíciou, s občianskou spoločnosťou a s verejnosťou. Najmä pri prijímaní rozhodnutí o otázkach veľkého významu pre spoločnosť, akými sú trestné súdnictvo a boj proti korupcii, sú rozsiahle a vecné konzultácie kľúčovou podmienkou prijatia právneho rámca. Ten musí byť realizovateľný a prijateľný pre tých, ktorí pracujú v tejto oblasti a vôbec pre verejnosť. Včera tu, myslím, kolega z KDH povedal, že týmto konaním vylúčili verejnosť. No, nesúhlasím. Pretože verejnosť síce nemôže text pripomienkovať, ale my to urobíme za ňu. Pretože na námestiach našich miest sa vyjadruje dosť jasne, a dokonca kričí „nebudeme ticho“. Ani my nebudeme ticho. Aj preto by som dnes chcela srdečne pozvať všetkých slušných ľudí na námestia a špeciálne sa prihovorím tým z nášho kraja, lebo s pánom Krátkym sme obaja z Banskobystrického kraja, o osemnástej sa vidíme v Banskej Bystrici, ale tiež v Lučenci. Ďakujem. (Potlesk.)
Kollár, Jozef, poslanec NR SR (2011-09-14):
Schváliť.
Kažimír, Peter, podpredseda vlády a minister financií SR (2015-12-03):
Ďakujem, pán predseda. Dámy a páni, keď som si prečítal otázku, tak som si pomyslel, čo ten Bobík myslí tou otázkou? No ale keďže som obklopený kresťanskými demokratmi aj doma aj v práci, tak mi to vysvetlili, (reakcie z pléna) a to mi naozaj vysvetlili. A teraz dovoľte mi teda, aby som vám odpovedal, že vláda má naozaj nielen právo, ale aj povinnosť realizovať svoj program, na ktorý dostala mandát od voličov. Myslím, že o toto presne v tejto vete sa vyjadruje to, o čo budeme súperiť najbližšie týždne a mesiace do volieb. Samozrejme, či tak robila úspešne alebo menej úspešne, rozhodnú opäť voliči. Zodpovedná vláda pri svojich rozhodnutiach prijímaných v akýchkoľvek oblastiach musí zvažovať a hľadať najlepšie a najefektívnejšie formy zabezpečenia služieb občanom našej krajiny. Toto platí aj pre oblasť súvisiacu s rozpočtom a s finančnými otázkami. Vláda má preto mandát na realizáciu rozpočtu od parlamentu, ktorý schvaľuje zákon o štátnom rozpočte na príslušný rok v našej krajine, orientačne, keďže máme programové rozpočtovanie aj na ďalšie dva roky. Parlamentom schválený rozpočet spolu s ďalšími pravidlami definovanými nielen na národnej úrovni, ale aj na úrovni Európskej komisie, určuje vládne mantinely hospodárenia, v rámci ktorých sa vláda môže pohybovať pri plnení svojich záväzkov voči občanom. Ďakujem, skončil som.
Hrušovský, Pavol, predseda NR SR (2011-12-08):
Hlasujeme, páni poslanci. (Hlasovanie.) 147 prítomných, 78 za návrh, 69 sa zdržalo. Schválili sme návrh. Poprosím teraz pani poslankyňu Aštaryovú, aby z poverenia výboru pre financie a rozpočet Národnej rade predložila návrhy k prerokovávanému ústavnému zákonu, ktorý predložila skupina poslancov, na vydanie zákona o rozpočtovej zodpovednosti, tlač 556. (Hlasovanie o návrhu skupiny poslancov Národnej rady Slovenskej republiky na vydanie ústavného zákona o rozpočtovej zodpovednosti , tlač 556.)
Zemanová, Anna, poslankyňa NR SR (2020-07-23):
Ďakujem pekne za slovo. Pán kolega Blaha, vy ste asi nepočúvali, pošlem vám svoju reč, ak máte záujem, lebo zrejme ste mali zatemnený mozog a (reakcie z pléna) vaš..., no, ž..., úplne, žiaľ, vaša kritika je veľmi slabá a svedčí o tom... (Ruch v sále a prerušenie vystúpenia predsedajúcim.)
Paška, Pavol, predseda NR SR (2013-09-25):
(Hlasovanie.) 129 prítomných, 34 za, 20 proti, 74 sa zdržalo, 1 nehlasoval. Návrh sme neschválili.
Lipšic, Daniel, poslanec NR SR (2014-11-08):
Pani poslankyňa tu spomenula viaceré kauzy, o ktorých by sa dalo asi dlhšie hovoriť. A ony trošku potvrdzujú, že dnešná vládna garnitúra tuná naozaj petrifikuje systém akejsi štátnej mafie. Nehovorím to ani zľahka, ani rád. Firma Bonul. Nitrania zo strany SMER ju určite dobre poznajú. A možnože ešte príde čas hovoriť o tej firme, o jej prepojeniach a o tom, k akým prevodom dochádzalo v Nitre za rôznych podivuhodných okolností. Firma Budamar. Takisto už sme o nej hovorili na výbore pre obranu a bezpečnosť. Niekto sa ma včera pýtal, či dôverujem našim orgánom činným v trestnom konaní. Tak poznám mnohých čestných vyšetrovateľov a prokurátorov, ale, žiaľ, si myslím, že dnes akákoľvek vôľa veľké kauzy odhaľovať nie je. Je veľmi smutné, že koho sa dnes možno niektorí oligarchovia musia obávať, to sú orgány činné v trestnom konaní v iných štátoch, lebo tie neviete ovplyvniť. Napríklad v Rakúsku, tam neviete zabezpečiť nikomu imunitu, tam neviete zabezpečiť nikomu ochranu pred zatknutím. A to je potenciálne jediná hrozba, čo je inak hanba naša, v zásade, že sa musíme niekedy možno spoliehať na spravodlivosť v iných krajinách. Keď sme tu včera diskutovali ešte večer s kolegami poslancami, tak som im spomenul jednu informáciu, že pomerne racionálny odhad toho, koľko sa zo zdravotníctva rozkradne, je 1 mld. eur ročne. Viete, čo je 1 mld. eur ročne? Kde mohlo s tým byť naše zdravotníctvo? A to sa má deliť medzi v princípe tri subjekty, jednu finančnú skupinu, jedného oligarchu a jedného politika. Keby sme tú jednu miliardu vedeli využiť, koľko stoviek, možno viac ľudských životov ročne zachránime namiesto toho, aby z toho mali výnos len niekoľkí, len pár vyvolených?
Pellegrini, Peter, predseda NR SR (2014-11-28):
Ďakujem pekne. Pristúpime k tretiemu čítaniu a otváram rozpravu v rámci tohto čítania. Pýtam sa, či sa niekto hlási do rozpravy. Končím možnosť prihlásiť sa do rozpravy a vyhlasujem rozpravu za skončenú. Pán spravodajca, uveďte záverečné hlasovanie.
Jurinová, Erika, podpredsedníčka NR SR (2014-01-30):
Ďakujem, pán poslanec. Na vaše vystúpenie sú tri faktické poznámky. Uzatváram možnosť prihlásiť sa s faktickou. Nech sa páči, pán poslanec Muňko.
Hrnčiar, Andrej, podpredseda NR SR (2017-09-07):
Otváram rozpravu. Do rozpravy som dostal jednu písomnú prihlášku. Písomne sa prihlásila pani poslankyňa Verešová. Nech sa páči.
Pročko, Jozef, poslanec NR SR (2023-12-12):
Mám procedurálny návrh, aby sme dali hlasovať, aby sme prerušili schôdzu. Domnievam sa, že nie sú zabezpečené optimálne a zákonom stanovené rokovacie podmienky. Dajte o tom hlasovať. Mám na to právo, nerobte tu, čo robíte, že stlačujete obrazy, nestlačujte, riaďte to normálne.
Jurinová, Erika, podpredsedníčka NR SR (2014-05-14):
O slovo požiadala pani spravodajkyňa. Nech sa páči.
Laššáková, Jana, podpredsedníčka NR SR (2015-06-17):
Ďakujem pekne, pán minister. Otváram rozpravu o tomto bode programu. Nedostala som žiadnu písomnú prihlášku. Pýtam sa, či sa hlási... (Reakcia navrhovateľa.) Aha, jej, prepáčte. Pán poslanec... Prosím spoločného spravodajcu z výboru pre hospodárske záležitosti poslanca Andreja Kolesíka, aby informoval Národnú radu o výsledku rokovania výborov o tomto návrhu vlády, a ospravedlňujem sa. Nech sa páči, pán spravodajca.
B. Bugár, podpredseda NR SR: (2001-09-07):
Pani poslankyňa Tóthová.
Pavelka, Radoslav, poslanec NR SR (2018-10-18):
Ďakujem pekne. Takže predkladáme návrh, ktorým sa mení tento zákon o vinohradníctve a vinárstve. Hlavným účelom prijatia návrhu zákona je odstrániť slovenským vinárom prekážky predaja burčiaku. Dôvodom sú klimatické zmeny, ktoré majú za následok skorší nástup slnečných a teplých dní, v dôsledku čoho hrozno dozrieva skôr. Ďakujem pekne. To je zatiaľ všetko. Ostatné viac v rozprave, do ktorej sa teraz hlásim. Ďakujem.
Jarjabek, Dušan, poslanec NR SR (2021-05-10):
Ďakujem pekne za slovo. Pani ministerka, buďte taká láskavá, skúste nabudúce prísť tak, aby sme na vás nemuseli čakať. Ja som v súvislosti s tým, čo ste povedali, ja som veľmi sklamaný, že nie je tajné hlasovanie, ale vy sa aspoň môžete tešiť, lebo to tajné hlasovanie by dopadlo určite inak, ako by dopadne to verejné hlasovanie. Ja vám najviac vyčítam problém váš, ktorý je, vy trpíte pandémiou nenávisti, to je váš najväčší problém. A nielen váš. No ale vy ste ministerkou spravodlivosti a to je zvlášť nebezpečné, proste ste kontaminovaná nenávisťou, už neviem, ako to mám inak povedať, a vy ste tiež nenávisťou k všetkým občanom, ktorí sú na druhej strane a nie na strane koalície. To je váš problém. Generál Lučanský. Za smrť generála Lučanského berie zodpovednosť štát a vy ste ministerkou spravodlivosti, teda vy. Už by bolo len slušné, aby ste z funkcie odstúpili, odstupuje sa kvôli iným veciam z funkcií, ale toto je smrť generála Lučanského, za ktorú je zodpovedný štát. Znovu to opakujem. Posledná poznámka. Použili ste niekoľkokrát, že nie je to pekné, ale vyjadrím sa k tomu, hej, v tom vašom, vašom úvodnom slove. Vy toto slovo veľmi rada používate, ale pri iných toto slovo nahradzujete slovami protizákonné alebo podozrenia z protizákonnosti. Vo vašom prípade je to len čosi, čo nie je pekné. Pani ministerka, ešte raz. Zbavte sa tej nenávisti preto, lebo vy ste ministerka spravodlivosti všetkých občanov Slovenskej republiky. Zbavte sa tej nenávisti preto, lebo ste aj mojou ministerkou spravodlivosti, hoci som vás nevolil, ale istým spôsobom ako ministerke vám verím, že teda čosi chcete spraviť, ale zatiaľ vám, pani ministerka, podľa toho, čo ste povedali, neverím vôbec.
Kollár, Boris, predseda NR SR (2022-06-15):
Ďakujem. Prosím, prezentujme sa a hlasujeme. (Hlasovanie.) Prítomných 126 poslancov, za 73, proti 32, zdržalo sa 20, nehlasoval 1. Konštatujem, že sme schválili návrh novely zákona č. 69/2018 Z. z. o kybernetickej bezpečnosti. Teraz prosím povereného člena výboru pre hospodárske záležitosti poslanca Petra Libu, aby uviedol hlasovanie o bode 33 schváleného programu, ktorým je prvé čítanie o návrhu poslankyne Halgašovej na vydanie zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov, tlač 1048. Nech sa páči, pán poslanec, máte slovo. (Hlasovanie o návrhu poslankyne Národnej rady Slovenskej republiky Jarmily Halgašovej na vydanie zákona, ktorým sa mení a dopĺňa zákon č. 469/2003 Z. z. o označeniach pôvodu výrobkov a zemepisných označeniach výrobkov a o zmene a doplnení niektorých zákonov v znení neskorších predpisov , tlač 1048.)
B. Bugár, podpredseda NR SR: (2003-12-04):
(Hlasovanie.) Prítomných 131, za 1, proti 120, zdržalo sa 9, nehlasoval 1. Konštatujem, že bod 24 sme neschválili. B. Brestenská, poslankyňa: Ďakujem, pán predsedajúci, že ste mi pomohli a opravili ma. Poprosím vás teraz, aby ste dali návrh na schválenie bodu 34, návrh gestorského výboru bol schváliť.
Zmajkovičová, Renáta, podpredsedníčka NR SR (2013-03-21):
Ďakujem, pán minister. Ďalšiu otázku položil pán poslanec Anton Martvoň ministrovi spravodlivosti Slovenskej republiky Tomášovi Borecovi. Otázka znie: „Vážený pán minister, v akom stave sú a aké budú priority práce ministerstva na rekodifikácii Občianskeho súdneho poriadku?“ Nech sa páči, pán minister, máte slovo.
Poliačik, Martin, poslanec NR SR (2015-11-20):
Ďakujem veľmi pekne. Ja budem len veľmi krátky. Nemal som čas, pán poslanec, sa pozrieť na ten návrh, tak iba sa rýchlo spýtam jednu otázku. Je tam špecifikované, že na ktorej strane mali bojovať tí hrdinovia, lebo Slováci na Dukle bojovali na obidvoch stranách sporu. Čisto technická vec. Alebo či si ideme uctiť všetkých. (Reakcia predkladateľa.) Dobre, ďakujem.
Kažimír, Peter, podpredseda vlády a minister financií SR (2014-10-22):
Je tu základný teoretický predpoklad, že tým, že sa dostáva dohľad pod centrálny dohľad, pod dohľad Frankfurtu nad Mohanom, sa postupne ten stav v európskom bankovníctve bude zlepšovať a v podstate následky stres testov, ktoré budú zverejnené tento týždeň, s nimi sa bude musieť v zásade vysporiadať každý štát podľa svojich možností. To je skutočná realita. To je skutočná realita, ktorá, ktorá je na stole. Slovensko spolu s Nemeckom patrí ku krajinám, ktoré od začiatku veľmi tvrdo presadzovali plný BRRD, to znamená, plný bail-in z pohľadu toho, že zodpovednosť bánk musí byť kľúčová na akcionároch a na podriadených, na držiteľoch podriadeného dlhu a podobne. A patríme vlastne aj k prvým krajinám, ktoré sa snažia aj týmto spôsobom ratifikovať tento spôsob a ukotviť tento spôsob (ruch v sále a zaznievanie gongu) v našej legislatíve. Chcem takisto povedať, že, a toto považujem za pripomienku namieste, že dnes nie sú úplne jasné, známe, štruktúra poplatkov, ktoré, ktoré naše banky budú musieť platiť. Známe je číslo, to číslo sa bude pohybovať okolo úrovne 26 mil. eur ročne z nášho bankového sektora a známe sú takisto, známe sú takisto princípy, na základe ktorých sa tieto poplatky musia stanovovať. Princípy budú veľkosť banky, rizikový profil, čo je veľmi, veľmi pozitívny krok, to znamená, viac budú platiť banky, ktoré majú rizikovejší stav, ktoré sú v rizikovejšom stave, a toto sú v podstate dva kľúčové faktory. Veľkosť banky a rizikový profil ako hlavné faktory pre určenie výšky príspevku. A báza je celkové, sú celkové pasíva mínus krajinné vklady a vlastné zdroje k pomeru k celkovej báze pasív mínus krajinných vkladov. Je to princíp veľmi podobný, ktorý sme si my možno aj vizionársky stanovili pri bank levy a bankovom odvode, ktorý sme zaviedli na Slovensku a súhlasím s tým, súhlasím... (Ruch v sále. Prerušenie vystúpenia predsedajúcou.)
Hort, Milan, podpredseda NR SR (2010-10-21):
Ďakujem, pán podpredseda vlády. Ďalšia otázka v poradí siedma, je opäť otázka, ktorú položil pán poslanec Baška, opäť ho tu nevidím. No také šťastie, štyrikrát byť vylosovaný a takúto šancu nevyužiť, to sa len tak nepritrafí. Preto postúpime k ďalšej otázke č. 8, pán Ľubomír Vážny. Pozerám sa, ani toho nevidím v sále, takže jeho otázka nebude položená a teraz je otázka č. 9, ktorú položil pán poslanec Ivan Štefanec a je adresovaná podpredsedovi vlády a ministrovi financií Slovenskej republiky pánovi Ivanovi Miklošovi. Otázka znie: „Pán minister, aký je stav informatizácie na Slovensku? Teraz, aký je stav informatizácie na Slovensku, o koľko boli predražené projekty v tejto oblasti a aké sú ďalšie kroky vášho ministerstva?“ Pán podpredseda vlády a minister financií, nech sa páči, je tu priestor pre vás.
Kočiš, Eduard, poslanec NR SR (2021-11-04):
Veľmi pekne ďakujem za slovo, pán predsedajúci. Pani kolegyňa, ako ste správne poznamenali vo svojej rozprave, to, čo nám pri tomto predkladanom návrhu zákona chýba, dopadová štúdia neexistuje, hĺbková analýza dôsledkov neexistuje. Bez týchto dvoch vecí sa jednoducho takýto poslanecký návrh zákona nemá čo objaviť v pléne Národnej rady Slovenskej republiky, pretože je to nehodné tejto snemovne. Pôda nezistených vlastníkov v takej výmere, v akej sa naozaj nachádza, pokiaľ máte dobré informácie a vedela ste si to správne zistiť, bavíme sa o 30-tisíc hektároch. Jednoducho 30-tisíc ha pôdy alebo lesného porastu, alebo trvalého lesného porastu bude zapracovaných do, ako súčasť národných parkov alebo chránených území. Jednoducho čo s tou pôdou sa potom bude diať? Na toto tiež predkladatelia tohto veľmi pofidérneho návrhu zákona nemyslia, no ale všetko šité horúcou ihlou, všetko zaplátané, no ale určite sa nejako dohodneme, veď pán profesor Šíbl nejakým spôsobom určite bude zase čítať možno nejaký 17-stranový pozmeňovák, ťažko povedať, čo z týchto ich myšlienkových pochodov napadne. Úplne s čím musím ďalej súhlasiť, to je to, že najprv musí prebehnúť zonácia, až potom sa môžme baviť, čo ďalej jednoducho to bude, aké kompetencie preberie ministerstvo životného prostredia, aké kompetencie zostanú na ministerstve pôdohospodárstva, bez toho sa to jednoducho urobiť nedá. No ale hovorím, predkladatelia návrhu majú nejaké svoje vlastné videnie sveta. Ak títo hospodári alebo poľnohospodári, ktorým skončí nájomná zmluva v patričnom stupni ochrany, jednoducho štát im nepredĺži tú zmluvu, a keď tá zmluva nebude predĺžená, skončí jednoducho ten hospodár, ktorý tam hospodári buď v rastlinnej výrobe, alebo v živočíšnej výrobe. Na to tiež predkladatelia nemysle... (Prerušenie vystúpenia časomerom.)
Danko, Andrej, predseda NR SR (2019-09-13):
Držte sa témy, pán poslanec, nie som odvolávaný ja, takže.
P. Pavlis, poslanec: (2010-03-02):
Národná rada Slovenskej republiky svojím uznesením pridelila vládny návrh zákona o službách na vnútornom trhu a o zmene a doplnení niektorých zákonov na prerokovanie týmto výborom: ústavnoprávnemu výboru, výboru pre financie, rozpočet a menu, výboru pre hospodársku politiku, výboru pre pôdohospodárstvo, životné prostredie a ochranu prírody, výboru pre verejnú správu a regionálny rozvoj, výboru pre sociálne veci a bývanie, výboru pre zdravotníctvo, výboru pre obranu a bezpečnosť a výboru pre kultúru a médiá. Výbor Národnej rady Slovenskej republiky pre verejnú správu a regionálny rozvoj o návrhu nerokoval, nebol uznášaniaschopný, nakoľko na rokovaní nebola prítomná nadpolovičná väčšina všetkých jeho členov. Výbor Národnej rady Slovenskej republiky pre kultúru a médiá o návrhu nerokoval a neprijal uznesenie, nakoľko návrh nezískal súhlas nadpolovičnej väčšiny prítomných členov výboru. Z uznesení výborov Národnej rady Slovenskej republiky vyplýva 117 pozmeňujúcich a doplňujúcich návrhov, ktoré sú uvedené v predloženej spoločnej správe. Gestorský výbor odporúča hlasovať o pozmeňujúcich a doplňujúcich návrhoch nasledovne: o bodoch 1 až 18, 20, 21, 22, 23, 25 až 35, 37, 38, 40 až 74, 77 až 117 hlasovať spoločne s odporúčaním schváliť; o bodoch 9, 24, 36, 39, 75 a 76 hlasovať s odporúčaním neschváliť. Gestorský výbor na základe stanovísk výborov vyjadrených v uzneseniach pod bodom III spoločnej správy a stanovísk poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona o službách na vnútornom trhu a o zmene a doplnení niektorých zákonov schváliť v znení schválených pozmeňujúcich a doplňujúcich návrhov uvedených v tejto správe. Pán predsedajúci, skončil som. Prosím, otvorte všeobecnú rozpravu.
Érsek, Arpád, poslanec NR SR (2012-12-07):
Ďakujem, ďakujem za slovo. Samozrejme, pán poslanec, súhlasím s vami vo väčšom, čo ste povedal, ale dovoľte mi, dovoľte mi pár, naznačiť pár vecí, kde by sme mohli ešte stále ušporiť nejaké peniaze, čo sa týka rozvoja športu. A to podľa môjho názoru je jedna vec, že riadenie športu by malo ísť z jedného centra. Teraz je riadenie športu, sám dobre viete, z troch centier: armáda, polícia a ministerstvo školstva. Už sú tam nejaké zbytočné, zbytočné miesta, ktoré by sme mohli nahradiť. Samozrejme, súhlasím s tým, že treba na Slovensku stavať štadióny. Nebol by som športovec, keby som išiel proti tomu. Len moja otázka znie, ak postavíme štadión napríklad z PPP projektov, aby potom tie PPP projekty sme nesplácali v ďalších rokoch z rozpočtu športovej kapitoly. Lebo to by potom, samozrejme, ublížilo každému. A samozrejme je najdôležitejšie sprehľadnenie toku financií v rozpočte športu. Nie je to dobre spravené, ale k tomuto sa asi vrátime vtedy, keď sa bude prejednávať ten nový zákon. Ale, samozrejme, dovoľte mi jednu poznámku, že jedno euro zainvestované do športu je návratnosť troch eur. Čiže si myslím, že je to dobrá investícia, čo sa týka aj zamestnanosti a všetkého okolo toho, samozrejme, u mládeže a aj smerom k zdravotníctvu. Ale dovoľte mi jednu poznámku, pán kolega Galis, nepodporili ste olympijskú rentu, to bola jedna možnosť pre športovcov, bola jedna možnosť, že by sme ukázali tým športovcom, že áno, Slovensko má záujem o to, aj o tých. A to boli najlepší športovci, olympijskí víťazi a medailisti. Ale aj som povedal, odkiaľ treba zobrať tie peniaze, samozrejme, z TIPOS-u, kde sú tie peniaze, a určite by sme boli presvedčení, že tie peniaze potom idú na dobré miesto z toho podniku TIPOS.
T. Cabaj, podpredseda NR SR: (2010-03-04):
Otváram všeobecnú rozpravu. Konštatujem, že písomne sa do rozpravy nikto neprihlásil. Panie poslankyne, poslanci, je priestor prihlásiť sa do rozpravy ústne. Ako jediný sa do rozpravy hlási pán predseda výboru Jozef Burian. Končím možnosť prihlásiť sa do rozpravy. Nech sa páči, máte slovo.
Martvoň, Anton, poslanec NR SR (2012-07-24):
Ďakujem pekne. Pán minister, v podstate ja vám chcem poďakovať za to, že reagujete konečne týmto návrhom zákonov na to, na čo experti už roky upozorňujú. Je to problém v našom vzdelávacom systéme, že jednoducho nereflektuje sa na požiadavky trhu. Asi ja mám taký pocit, že to v minulosti vyhovovalo našim bývalým ministrom, že na úradoch práce sme mali tisícky alebo desaťtisíce nezamestnaných so stredoškolským vzdelaním a vozili sme do tej danej lokality alebo regiónu Ukrajincov. Asi im to vyhovovalo, mne to tak pripadá. Ale na druhej strane no chcem povedať, neberte vážne argumenty pána poslanca Beblavého, ktorý asi nepochopil, že všeobecne záväzné nariadenia neschvaľujú župani, je to absolútna nevedomosť hádzať túto kompetenciu županom. Všeobecne záväzné nariadenia schvaľujú zastupiteľstvá samosprávneho kraja, kde je pravica, ľavica, kde sú odborníci, ale aj laici a kde sa to môže úplne urobiť takým spôsobom, ako to má byť, aby to reflektovalo požiadavky trhu v danom regióne. Čiže župan z toho má úplne minimum. Ale zastupiteľstvo schvaľuje VZN ohľadom týchto vecí. Čiže to, že to pán poslanec Beblavý nepochopil, je tiež príkladom toho, ako tento náš odborne vzdelávací systém potrebuje reformu. Ďakujem.
Matovič, Igor, poslanec NR SR (2023-06-13):
Ďakujem pekne za všetky faktické, ktoré zazneli, a naozaj by som chcel ešte raz aj z tohto miesta požiadať vládu aj pána premiéra, aby zabezpečil, aby ste nepodľahli pokušeniu robiť v podstate z pozície úradníckej vlády kampaň Progresívnemu Slovensku, lebo keď takýmto spôsobom, najmä manipuláciou faktov a pravdy, budete sa snažiť vykresľovať predošlé vlády v horšom svetle, ako, ako by si to zaslúžili, tak síce pomôžete možno pol percentíčkom Progresívnemu Slovensku, ale piatimi pomôžete mafii, aby sa dostala k moci. Lebo tí to budú využívať, ako to využívajú a zneužívajú. Práve vaše slová o stave verejných financií dnes títo skorumpovaní zlodeji neustále kvákajú a opakujú a za vás sa skrývajú. Takže máte obrovskú zodpovednosť, lebo vôbec nám nepomôže to, že bude mať Progresívne Slovensko viac, keď v skutočnosti nám tu s ústavnou väčšinou bude vládnuť mafia. Takže ste nominanti predsedníčky alebo podpredsedníčky Progresívneho Slovenska, viacerí ľudia máte veľmi blízko k tejto politickej strane. Ste, aj priznali ste to tým, že ste za vedúceho Úradu vlády vybrali človeka, aktívneho politika – a vôbec si nemyslím, že tak schopného – zo strany SaS. Takže máte blízko aj k tejto politickej strane. Máte dvoch ľudí, ktorí kandidovali na kandidátke KDH, čiže máte blízko aj s touto politickou stranou. A ja si myslím, že naozaj mali by ste odolať pokušeniu manipulovať s verejnou mienkou tým, že budete šíriť akékoľvek bludy, a teda verím, že sa nám nebudete chcieť pomstiť len preto, lebo sme vám nevyjadrili dôveru. Ďakujem pekne.
Hrušovský, Pavol, podpredseda NR SR (2011-05-24):
S faktickými poznámkami na vystúpenie pána poslanca Zajaca dvaja páni poslanci, Rafaj, Čaplovič. Končím možnosť ďalších prihlášok s faktickými poznámkami. Nech sa páči, pán poslanec Rafaj.
Schlosár, Rastislav, poslanec NR SR (2021-10-19):
Ja som veľmi rád, že je tu kolega Kotleba a otvoril tú tému MOVIR-u, aj keď sa to mnohým vládnym poslancom ani samotnému ministrovi nepočúva ľahko, ale naozaj ak tu nejde o nejaký, nejakú prípravu na vytváranie novodobých koncentračných táborov pre tých neočkovaných, tak potom nerozumiem tej panike, nerozumiem, nerozumiem tomu, prečo tu pán minister Naď sa obáva toho, že, že tu niekto šíri poplašné správy, prečo sa tu vyhráža trestnými oznámeniami, prečo sa tu vyhráža súdmi. Keď tu o nič nejde, tak nech sa tu postaví, nech to dopodrobna vysvetlí. Pretože každý, kto to čítal z tej stránky, tej Technickej univerzity, tak tam je to napísané tak jednoznačne, že človek by musel byť úplný hlupák, aby si, aby si, aby sa nedovtípil, že o čo v tomto projekte ide, alebo na čo sa tu chystá pôda. A ja by som sa naozaj nedivil tomu, keby, keby tu išlo naozaj o koncentračné tábory, pretože už teraz vláda rozdeľuje ľudí na občanov druhej kategórie, na tých očkovaných-neočkovaných. Už teraz ich diskriminuje. Čiže to, že by potom pokročila aj do takéhoto systému a využila by na to technické možnosti, to by bolo pre ňu úplne typické.
Mihál, Jozef, poslanec NR SR (2016-10-14):
Dobre, pán minister. Čakal som, že toto odpoviete. No ja teraz teda jednoducho len konštatujem, je to daň, ktorú platia firmy podnikajúce v určitom odvetví, majúce obrat nad 3 milióny eur. Čiže to je ako keby ste, možno keby ste transparentne zapísali do zákona o dani z príjmov, že pri obrate nad 3 milióny, ak niekto podniká v tomto odvetví, tak sa mu vlastne daň zvyšuje takto a takto. A keď sa na to pozreme z iného uhla pohľadu, tak vlastne o chvíľku sa budeme baviť o tom, že daň právnických osôb sa znižuje z 22 na 21 percent, čo teda znamená výpadok, a teraz nepoviem presne, 140 miliónov eur. No a vlastne vy tento výpadok 140 miliónov eur nahrádzate 150 miliónmi, ktoré dostanete od tých operátorov, hej, čiže je to prašť ako uhoď. Čiže, poprosím potom, keď sa budeme baviť o chvíľku, o pár minút o dani z príjmov, budete určite rád hovoriť, ako znižujete daň pre právnické osoby, no tak, no. Výsledok je ten, že tu sa zníži, tu sa pridá. Ja som včera hovoril na tlačovke, to asi nejaký škriatok na ministerstve financií generuje tieto zmeny, tu pridať, tu zoberie. No v konečnom dôsledku je to daň a je to 150 miliónov, ktoré dostanete do kasy, nech už to rozoberáme zľava alebo sprava.
Abrhan, Pavol, poslanec NR SR (2013-06-17):
Ďakujem pekne, pani podpredsedníčka. Chcel by som vás požiadať, aby ste prerušili rokovanie o tomto bode, aby ste pozvali pána ministra obrany, nie je tu prítomný. Ak chceme o tom diskutovať, čo sa deje v tajných službách, tak by som bol rád, aby tu pán minister bol, aby sme mali s kým diskutovať. My nepotrebujeme diskutovať sami medzi sebou. Bez prítomnosti pána ministra nemá význam pokračovať v takomto rokovaní. Preto vás žiadam, aby ste prerušili rokovanie, poprosili pána ministra, aby sa unúval a prišiel do sály, aby spolu s nami diskutoval o tom, aké informácie unikajú na verejnosť ako tajné informácie. Ďakujem veľmi pekne.
Záhumenský, Marian, poslanec NR SR (2015-02-03):
Týmto sme hlasovali o všetkých pozmeňujúcich návrhoch, pán predseda, preto prosím, mám splnomocnenie gestorského výboru, aby sme pristúpili k tretiemu čítaniu ihneď. Dajte, prosím, o tomto hlasovať.
Bugár, Béla, podpredseda NR SR (2017-05-18):
Nech sa páči, pani poslankyňa Gaborčáková, doplňujúcu otázku.
Paška, Pavol, predseda NR SR (2014-06-25):
Pán poslanec Mikuš.
Glváč, Martin, podpredseda NR SR (2019-09-19):
Ďakujem. Otváram všeobecnú rozpravu, do rozpravy som nedostal žiadnu písomnú prihlášku. Pýtam sa, či sa chce prihlásiť ústne. Končím možnosť prihlásiť sa. Jediný do rozpravy, pán navrhovateľ, nech sa páči, máte slovo.
Pellegrini, Peter, predseda NR SR (2015-02-04):
Poprosím, pani kolegyňa Nicholsonová, pán poslanec, vyrušujete si svojho kolegu.
Kozelová, Monika, poslankyňa NR SR (2022-03-30):
Hm, dobre. Pán minister, oni vedia o ukrajinskej kríze asi toľko ako ja o jadrovom, jadrovej energetike, toľko vám poviem. Takže tam sme skončili. Čakať od nich, že prídu na tie hranice, a že budú pomáhať, tak to je úplne zbytočné. Pretože oni sa predsa nezašpinia. Pán Kočiš, to kvôli tomu mám ja tepláky. Viete? Lebo chodím pomáhať. (Smiech.) Ale mimochodom za to mu môžem ďakovať, takže to je fajn. Lebo konečne aspoň ľudia vedia, že sú tu aj ľudia, ktorí niečo robia. (Ruch v sále.) Pán minister, ja rozhodne nie som za to, aby vás odvolávali, pretože... (Prerušenie vystúpenia predsedajúcim.)
Danko, Andrej, predseda NR SR (2017-06-15):
Ďakujem. Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči.
Pollák, Peter, poslanec NR SR (2022-10-18):
Ďakujem pekne. Ja sa vyjadrím k dvom veciam ku kolegovi Mičovskému. Súhlasím s tým, že najväčšou chybou našej spoločnosti je, že sme sa nevedeli vysporiadať s minulosťou. A ja sa na túto, teda na toto zlé vysporiadanie s minulosťou dívam cez genocídu Rómov, ktorá sa tu diala počas druhej svetovej vojny, kedy boli deportovaní Rómovia do nacistického Nemecka a boli tam vyvraždené celé rodiny. Ja sa ospravedlňujem, že práve do tejto témy ťahám možno aj Rómov, ale je to potrebné povedať smerom k nenávistným prejavom. A naozaj nebudem ani podávať pozmeňujúci návrh, ale prosím, ak hovoríme o nenávistných prejavoch, majme na pamäti aj nenávistné prejavy voči Rómom, ktoré tu sú, ktoré tu pretrvávajú a jednoducho neopomínajme túto menšinu, kde podľa niektorých sa Rómovia previnili iba tým, že sa narodili. Viem o čom hovorím, lebo niekoľkokrát som si to vypočul, dokonca kvôli takýmto nenávistným prejavom som musel mať aj policajnú ochranu. A zažila si to celá moja rodina, môj malý syn je vystavený nenávistným prejavom. Čiže súhlasím s týmto uznesením. Ja ho podporujem plnou svojou mierou a takisto ako predsedajúci ľudskoprávneho výboru budem zastávať teda práva LGBTI skupiny, len prosím vás, v spojení s nenávistnými prejavmi majme na pamäti Rómov, ktorí sa previnili podľa niektorých iba tým, že sa narodili. Ďakujem pekne.
Matovič, Igor, poslanec NR SR (2017-03-21):
Ďakujem pekne. Dávam návrh, aby Národná rada vyzvala premiéra vlády Slovenskej republiky Roberta Fica, aby sa bezodkladne odsťahoval z luxusného bytu postaveného z daňových podvodov Ladislavom Bašternákom. Odôvodnenie: Pán premiér Robert Fico verejne prisľúbil, že v prípade, ak bude vznesené obvinenie voči Ladislavovi Bašternákovi z daňových podvodov, bude neudržateľná pozícia a odsťahuje sa z tohto bytu. Obávam sa vzhľadom na skúsenosť s pánom premiérom, kedy veľakrát zabudol na svoje predošlé sľuby, že aj tentokrát by sa mu to mohlo prihodiť, a preto si myslím, že je namieste, aby Národná rada premiéra vyzvala k takémuto kroku. Jeho ďalší pobyt v tomto byte postavenom z daňových podvodov totiž výrazne demoralizuje ostatných platiteľov daní a hlavne tých ľudí, ktorí musia vyžiť z výplaty 300-400 eur, prípadne nemajú žiadnu prácu. (Ruch v sále.)
Danko, Andrej, predseda NR SR (2019-05-14):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Ak nie, uzatváram možnosť prihlásenia. Vyhlasujem všeobecnú rozpravu za skončenú. Chce sa vyjadriť pani navrhovateľka? Nie. Pani spravodajkyňa? Nech sa páči.
Kollár, Boris, predseda NR SR (2022-05-04):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? Nech sa páči, pán minister.
Laššáková, Jana, podpredsedníčka NR SR (2012-09-11):
Ďakujem pekne. Zaujmite, pani spoločná spravodajkyňa, miesto určené pre spravodajcov. Otváram rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Nie je tomu tak. Vyhlasujem rozpravu za skončenú. Zrejme navrhovateľ nemá zaujať aké stanovisko a spravodajca, predpokladám tiež, že nie. Prerušujem rokovanie o tomto bode programu. A nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov a ktorým sa menia a dopĺňajú niektoré zákony. Vládny návrh zákona má parlamentnú tlač 145. Spoločná spáva výborov má tlač 145a. Nech sa páči, pán podpredseda vlády, prosím, ujmite sa slova a odôvodnite vládny návrh zákona.
Kondrót, Maroš, poslanec NR SR (2019-03-29):
Ďakujem pekne, pán predseda. Pán kolega Pavelka, ďakujem pekne za váš názor. Len dovolím si upresniť, nedotýkame sa zákona. V zákone nič nemeníme, meníme, upresňuje súvisle so smernicou len prílohu ku zmluve. Zákon, ktorý riešil zmluvu a všetky práva cestujúceho, toho sa nedotýkame. Len upresňujeme, že príloha stačí byť na jednej strane, kde sú vymenované všetky práva garantované v Európskej únii. Je pravda, že bolo to zle urobené, išli sme vysoko, vysoko nad rámec smernice. Týmto pozmeňovákom to zjednocujeme s ostatnými okolitými štátmi a je to plne kompatibilné na 100 % so smernicou. Nič navyše tam zbytočne netreba dávať. A najmä ak sú to veci, ktoré sú nevykonateľné, čiže zákon je nerealizovateľný. Opravujeme vlastnú chybu, áno. Ďakujem pekne.
Kvorka, Ján, poslanec NR SR (2018-03-13):
Prosím, pán predsedajúci, aby ste dali hlasovať o tom, že Národná rada sa uzniesla prerokovať predložený návrh zákona v druhom čítaní.
Hraško, Igor, poslanec NR SR (2014-07-08):
Ďakujem za slovo. Kolega Kaník, áno, prichádza ústavná ochrana predaja vody do zahraničia. Predpokladám, že to bude nejaký, nejaký slogan alebo teda, že do ústavy sa dostane klauzula podobného znenia, že štát nemôže predávať vodu do zahraničia. S tým kto by nesúhlasil? Áno, štát nemôže predávať do zahraničia, ale nezakáže sa predaj vody domácim hráčom. A tí ju kľudne cez druhú, tretiu, štvrtú osobu môžu predať kdekoľvek, aj do zahraničia a ani ústava im v tom nezabráni. Keď ste hovorili o tom, že súčasný zákon naozaj neumožňuje predávať vodu do zahraničia alebo vyvážať alebo akýmkoľvek spôsobom s ňou nakladať tak, aby sa dostala mimo, tak dovolím si, alebo teda mohli ste pánovi ministrovi dať do pozornosti, prípadne mu aj prečítať § 74 v 11. časti Zodpovednosť za porušenie povinností, teda správne delikty čl. 1: „Orgán štátnej vodnej správy uloží pokutu právnickej osobe alebo fyzickej osobe – podnikateľovi, ktorá a) odoberie povrchové vody bez povolenia orgánov štátnej vodnej správy alebo v rozpore s ním“, teda podľa § 21 ods. 1 písm. a) prvý bod, ktorý ste citovali, alebo „b) odoberie podzemné vody bez povolenia orgánov štátnej vodnej správy alebo v rozpore s ním,“ čiže podľa § 21 ods. 1 písm. b) prvý bod. Na toto ste poukázali. Podľa tohto by už mal niekto dostať sankciu. Tak ak pán minister vie o takomto kroku, to znamená, že v prvom rade štátna vodná správa už mala konať a mala uložiť sankciu. Ak pán minister o tom vie a ministerstvo životného prostredia o tom vie a štátna vodná správa o tom vie a nekoná, tak sa stávajú spolupáchateľom. No a ešte na dôvažok by som chcel doplniť, že ste sa dotkli aj Environmentálneho fondu, a je to dobré, pretože je dôležité dotknúť sa aj výstavby ochranných priehrad. Napríklad taký Tichý Potok, by ma zaujímalo, alebo teda mohli ste sa pána ministra opýtať, ako to bude fungovať. Štát bude Vodohospodárskej výstavbe platiť za priehradu, lebo chráni občanov? Z envirofondu?
Laššáková, Jana, podpredsedníčka NR SR (2015-04-22):
Pán poslanec Jurzyca, nech sa páči.
Laššáková, Jana, podpredsedníčka NR SR (2012-07-31):
Pani podpredsedníčka Jurinová, nech sa páči.
Matovič, Igor, podpredseda vlády a minister financií SR (2022-09-20):
Ďakujem pekne. Návrhom zákona, ktorým sa mení a dopĺňa zákon 222/2004 Z. z. o dani z pridanej hodnoty v znení neskorších predpisov, sa preberá smernica Rady EÚ, na základe ktorej dôjde od 1. januára 2024 k zavedeniu harmonizovaných pravidiel, ktoré slúžia na boj proti daňovým podvodom v oblasti cezhraničného elektronického obchodu, ako aj na kontrolu správnosti výšky priznanej dane. Vybraná skupina poskytovateľov platobných služieb bude povinná viesť za každý kalendárny štvrťrok dodatočne potrebné záznamy o príjemcoch platieb a o cezhraničných platbách v súvislosti s platobnými službami, ktoré poskytujú, a zároveň tieto záznamy následne sprístupniť Finančnému riaditeľstvu Slovenskej republiky. S účinnosťou 1. januára nasledujúceho roku sa tiež navrhuje sprecizovať niektoré ustanovenia zákona o DPH za účelom ich prispôsobenia požiadavkám aplikačnej praxe, ako i znižovanie administratívnych povinností zdaniteľných osôb. Upravuje sa tiež povinnosť dodávateľa opraviť odpočítanú daň po uplynutí 100 dní po splatnosti záväzku, pričom tejto povinnosti následne zodpovedá oprávnenie dodávateľa opraviť základ dane v dôsledku nevymožiteľnej pohľadávky. Vážené pani poslankyne, poslanci, na záver mi dovoľte vás požiadať o podporu tohto návrhu.
B. Bugár, podpredseda Národnej rady SR: (2005-05-19):
E. Rusnáková, poslankyňa: Ďakujem pekne. Chcem povedať, že vlastne ani jedna zo skupín, ktoré sa tu dnes pri diskusii vytvárajú, sa nevie oprieť o štatistiku. Nikto nevie povedať presne, koľko rozvodových konaní prebehlo tak, že manželia boli rozvedení na prvom pojednávaní. Tí, ktorí hovoria o tom, že aj toto je možné, majú pravdu, pretože väčšinou sa to odohráva pri tých, ktorí sú bezdetní, alebo majú dospelé deti. Tam sa naozaj môže stať aj dnes, že k rozvodu dôjde na prvom pojednávaní, ale potom musia nasledovať ďalšie pojednávania, minimálne tri, štyri, ktoré dávajú do poriadku deľbu spoločného majetku. Myslím si, že dohoda pri rozvode nebude spôsobovať viacej rozvodov a ak budeme pozerať aj na počet pojednávaní, v každom prípade môže návrh spôsobiť to, že bude menej súdnych pojednávaní, ktoré budú súvisieť s rozvodom, s deľbou majetku a s určovaním práv a povinností vo vzťahu k deťom. To, čo vravela pani poslankyňa Demeterová, je fakt, môže dôjsť k situácii, že niekto bude k takejto dohode dotlačený, ale myslím si, že na súde je vždy priestor pred sudcom povedať, za akých okolností k tejto dohode prípadne došlo, a ešte na pojednávaní je možné dať veci do pravého svetla. Ďakujem pekne.
P. Paška, predseda NR SR: (2007-09-11):
Ani túto pripomienku sme neschválili.
A. Belousovová, podpredsedníčka NR SR: (2009-06-23):
Otváram rozpravu o tomto bode programu. Hlási sa niekto z poslancov do rozpravy? Nikto. Vyhlasujem rozpravu za skončenú. Prerušujem rokovanie o tomto bode programu. Teraz pristúpime k druhému a tretiemu čítaniu o návrhu na vyslovenie súhlasu Národnej rady Slovenskej republiky s Dohodou medzi vládou Slovenskej republiky a vládou Kuvajtského štátu o podpore a vzájomnej ochrane investícií . Návrh vlády je uverejnený ako tlač 1003 a spoločná správa výborov je ako tlač 1003a. Opäť prosím ministra financií pána Jána Počiatka, aby návrh vlády odôvodnil.